
En aquesta comunicació els autors amplien el coneixement corològic de diverses espè- 
cies de la flora balear. Entre elles, destaquen una nova citació per la flora de les illes 
(Vicia pannonica Crantz) i una per a la flora de Mallorca (Heliotropium supinum L.). 
Així mateix, s'aporta informació sobre algunes de les espècies que apareixen a Sáez i 
Rosselló (2001). 

Paraules clau: Corologia, Flora, Illes Balears. 

és un important document recopilatori de dades 
florístiques que serà una eina bàsica que per- 
metrà, als botànics i botanòfils que treballen a les 


alguns indrets de les illes Gimnèsies (Mallorca i 
Menorca) ha permès obtenir nova informació 
sobre diversos tàxons. Aquesta es resumeix en el 
llistat següent, en el qual es destaquen amb un 
asterisc ($) les citacions novedoses per a la flora 
de Mallorca, i amb dos (**¥) les que ho són per a 
la flora balear. 

Per altra banda, la comunicació que es pre- 
senta pretén iniciar l'aportació d'informació, 
corològica i ecològica, sobre algunes espècies 
que apareixen a Sáez i Rosselló (2001). Aquest 


Balears, gaudir d'un referent que podran anar 
actualitzant i completant amb tot el plec d'infor- 
mació que tinguin o obtinguin. 


Achillea ageratum L. 

Mallorca: Entre Cura i Albenya (Algaida), 
DD9476, 14-06-2002 (Gil i Llorens, herb. pers.). 
Un centenar d'exemplars a un camp de garrovers 
i pels voltants. Aquesta espècie només es localit- 
za a les serres de Tramuntana i de Llevant i àrees 
pròximes. 

Ajuga chamaepitys (L.) Schreb. 

Mallorca: Comú en camps de conreu, amet- 
llerars i garroverars dels voltants d'Algaida, 
DD9377, 22-10-2001 (Gil i Llorens, herb. pers.), 
també observada a DD9277, DD9278, DD9378, 
DD9677, DD9280 i DD9282: voltants del cam- 
pus de la Universitat de les Illes Balears (Palma), 
rara als garroverrars, DD6988, 22-05-2001 (Gil 1 
Llorens, herb. pers.). 

Bonafè (1980) la indica d'un bon nombre 
de localitats del Pla i dels baixos de la Serra, tot 
i això l'espècie figura a Sáez i Rosselló (2001) 
com a espècie amb risc feble (LC). Creiem que 
cal revisar la categoria de risc. 


Ammi visnaga (L.) Lam. 

Mallorca: Rara en vores de conreus i 
síquies dels voltants d'Algaida, DD9380, 06- 
1971 (Gil i Llorens, herb. pers.), també observa- 
da a DD9480, DD9481, DD9579, DD9581, 
DD9582, DD9675, DD9676 i DD9677, Montui- 
ri, DD97, 06-1971 (Gil i Llorens, herb. pers.), 
torrent de Son Bauló (Sta. Margalida), EE1400, 
10-07-2002 (Gil i Llorens, herb. pers.). Sáez i 
Rosselló (2001) la indiquen com una espècie de 
distribució mal coneguda (DD). Bonafè (1979) la 
cita ja d'aquestes localitats així com d'altres de 
la comarca de Manacor i dels voltants de $’ Albu- 
fera. Els seguiments que hem realitzat durant els 
darrers anys permeten assegurar l'existència 
d'importants poblacions a Algaida, i d'altres a 
Montuiri i can Picafort. 


Anchusa undulata L. subsp. undulata 

Mallorca: Camí vell de Porreres (Algaida), 
DD9579, 20-04-2002 (Gil i Llorens, herb. pers.). 
En un conreu de blat n'hem vist una població 
amb més d'un centenar d'exemplars. Espècie 
rara a Mallorca, de fet aquesta citació representa 
la segona per a Balears. Bolòs i Vigo (1995) 
només la indiquen a l'entorn de Palma, mentre 
que Bonafè (1979) també la cita de Sta. Ponsa i 
Artà. El seu hàbitat característic arvense fa que 
cada vegada siguin més rares aquestes espècies 
pels tractaments previs que es fan als conreus per 
evitar les "males herbes". 

Sáez i Rosselló (2001) la indiquen com a 
espècie de distribució deficientment coneguda, 


indicant que no s'ha retrobada des de 1970. Con- 
vendria revisar els conreus cerealístics del Pla ja 
que algunes espècies segetals com aquesta poden 
haver quedat reduides a aquesta zona. 


Anemone coronaria L. 

Mallorca: Camí de Muntanya, Pina (Algai- 
da), DD9183, 07-04-2003 (Gil i Llorens, herb. 
pers.). A la vora d'un camí, al nord del terme 
municipal hem trobat cinc exemplars d'aquesta 
anèmona envoltant una petita mata. L'espècie és 
molt rara fora de la Serra de Tramuntana, de fet 
fins ara només s'havia citat a Felanitx i a Artà 
(Bonafè, 1978), per tant és la primera vegada que 
se la troba a la comarca del Pla. 


Arisarum simorrhinum Durieu 

Mallorca: N'hem observat dos petits redols 
molt pròxims un de l'altre, cadascun d'ells a la 
vora del camí de Cas Brau (Algaida), DD8979, 
17-10-2001 (Gil i Llorens, herb. pers.). Com afir- 
ma Fraga et al. (2000) és una espècie que proba- 
blement és més abundant del que es coneix degut 
a què les seves inflorescències són menys apa- 
rents que les de l'abundantíssim A. vulgare 
Targ.-Tozz., espècie amb la qual sovint conviu. 


Asteriscus maritimus (L.) Less. 

Formentera: Es Pujols, CC68 (Gil i Llo- 
rens, herb. pers.). Stafforini et al. (2001) l'ex- 
clouen de la llista d'espècies de Formentera per 
la revisió del plec d'Es Caló recollit per Torres et 
al. (1986) indicant que és A. aquaticus. Vist que 
existeix un plec d'herbari de l'any 1971, creiem 
que abans d'excloure-la de la flora de l'illa 
s'hauria d'anar revisant repetidament, i amb 
molta cura, la costa nord de Formentera, en par- 
ticular el segment que es troba entre es Pujols i es 
Caló. 


Callitriche stagnalis Scop. 

Mallorca: Font de Castellitx (Algaida), 
DD9377, 16-03-2002 (Gil i Llorens, herb. pers.). 
Viu dins l'aigua, a llocs del torrent amb flux lent. 
Bonafè (1980) la indica del Port d'Andratx, s'Al- 
bufera, Manacor i Artà. Aquests tipus d'hàbitats 
aquàtics, que són colonitzats per diverses espè- 
cies singulars, són cada vegada més rars i menys 

estesos, això fa necessari que a les illes es dugui 
a terme una tasca urgent per tal d'afavorir-los i 
conservar-los. 


Carex otrubae Podp. 

Mallorca: Font de Castellitx (Algaida), 
DD9377, 16-03-2002 (Gil i Llorens, herb. pers.). 
Es troba a les pastures higròfiles properes al curs 
del torrent. Pla et al. (1992) i Bolòs et al. (1990) 
la indiquen de Mallorca, Menorca i Eivissa però 
sense indicar-ne cap localitat concreta. Bolòs i 
Vigo (2001) no recullen aquesta zona al seu 
mapa de distribució. 


Centaurea diluta Aiton. 

Mallorca: Ariany, ED1188, 20-05-2002 
(Gil i Llorens, herb. pers.), a la vora d'un dels 
camins que envolten el poble (a l'est) vàrem tro- 
bar una població amb força individus, Sant Jordi 
(Palma), DD8078, 20-05-2002 (Gil i Llorens, 
herb. pers.), abundantíssima a un camp abando- 
nat (de més d'una ha) de la vora del torrent, entre 
Son Ferriol i Pla de na Tesa (Palma), DD7581, 
una població de pocs exemplars a la vora de la 
carretera. 

L'espècie s'assembla a C. aspera L. però es 
diferencia pel seu hàbit erecte, per la presència 
de fulles caulinars decurrents i pels capítols més 
grossos. Pla et al. (1992) la indiquen de Mallor- 
ca a partir d'un plec recollit per J. Orell de la sor- 
tida del torrent Gros. Aquestes citacions repre- 
senten les primeres on s'indiquen localitats con- 
cretes. Cal considerar la possibilitat de què sigui 
una espècie que estigui en procés d'expansió a 
l'illa de Mallorca. Aquesta consideració caldrà 
confirmar-la amb seguiments futurs. 


Cirsium acarna (L.) Moench 

Mallorca: Camí de Son Lluil (Inca), 
DD9193, 17-07-2001 (Gil i Llorens, herb. pers.). 
Colonitza vores de camí i camps de conreu pro- 
pers. Viu amb altres cards com Carlina lanata L., 
C. corymbosa L., Scolymus hispanicus L. o Cart- 
hamus lanatus L., entre d'altres, formant comu- 
nitats que a l'estiu embelleixen el paisatge. 
Bonafè (1980) la indica d'algunes localitats de la 
Serra, per tant seria la primera citació fora d'a- 
questa àrea. 


Cressa cretica L. 

Mallorca: Salobrar de Campos, ED0055, 
20-06-2000 (Gil i Llorens, herb. pers.). Es troba 
a un camp de conreu a la vora de la carretera prop 
de les àrees salines. 

Sáez i Rosselló (2001) la citen del salobrar 
de Ses Fontanelles on efectivament ja la coneixí- 
em, però obliden, no sabem si perquè la creuen 
desapareguda, o per error, la citació de Campos 
recollida per Bonafè (1979). Aquesta població, 
com queda palès, encara existeix. 

A més, Sáez i Rosselló (2001) fan un 
comentari indicant la necessitat de preservar 
l'hàbitat ocupat per aquesta espècie per evitar la 
seva desaparició. Nosaltres afegiríem que el que 
s'hauria de fer és una gestió d'aquests hàbitats en 
base al seu funcionament ecològic. Així, per 
exemple, hem fet un seguiment de la població 
durant deu anys i hem observat com els anys que 
no es llaurava el camp les plantes no es desenvo- 
lupen, mentre que els anys que el camp és llau- 
rat, a l'estiu, apareix aquesta espècie. Per tant la 
conservació, sense ús, del terreny implicaria 
necessàriament la desaparició de les poblacions. 
Cal destacar que la població de Ses Fontanelles 
es troba també a la zona de contacte entre el 
camp de conreu 1 el salobrar, per tant coincideix 
el tipus d'hàbitat, salobre i alterat. 


Genista tricuspidata Desf. 

Mallorca: Sa Ràpita (Campos), DD9459, 
05-2000, un sol exemplar a la urbanització "El 
Paraiso". Prop d'aquest, n'hi havia un altre de 
mort. És molt probable que la seva introducció 
hagi estat recent i que s'hagi fet mitjançant el 
transport de terres, Xorrigo (Palma), DD8580, 
04-2002, un exemplar al límit entre els termes 
municipals d'Algaida i Palma. 

Aquestes citacions poden fer pensar amb 
una capacitat d'expansió de les poblacions ja 
conegudes de l'espècie cap a llocs més àrids i 
amb sòls argilosos compactes. Això no seria del 
tot cert, ja que quan es troba a aquests indrets 
sempre es veu lligada a activitats humanes, a 
zones on s'ha alterat el sòl original. 


Geranium lucidum L. 
Mallorca: Cura (Algaida), DD9375, 01-06- 
2002 (Gil i Llorens, herb. pers.). Es localitza a 

una de les rossegueres que es troben a la vessant 
nord de la muntanya. L'espècie no es coneixia, 
fins ara, fora de les serres de Tramuntana i d'Artà 
(Bonafè, 1978). 


tHeliotropium supinum L. 

Mallorca: Síquia Real (Sta. Margalida), 
ED1198, 18-07-2001 (Gil i Llorens, herb. pers.). 
A les pastures humides de la vora del torrent 
vàrem trobar una població d'aquest heliotropi 
que s'assembla molt al més comú H. europaeum, 
del qual es diferencia clarament per la mida de 
flor més petita. És possible que una anàlisi més 
profunda d'aquest llarg torrent, o dels altres dels 
voltants, permeti la localització de noves pobla- 
cions. Fins ara l'espècie només es coneixia de 
Menorca. L'espècie figura a Sáez i Rosselló 
(2001) com a espècie de distribució deficient- 
ment coneguda. 


Iris pseudacorus L. 

Mallorca: torrent de S'Avall (Manacor), 
ED1486, 16-06-2000. Bonafè (1977) la indica de 
s'Albufera, l'Albufereta i l'Estany de Canyamel. 
Bolòs i Vigo (2001) tampoc no la recullen d'a- 
questa zona. 


Juncus inflexus L. 

Mallorca: Castellitx (Algaida), DD9377, 
09-07-2001 (Gil i Llorens, herb. pers.). Ocupa 
les pastures higròfiles prop del llit del torrent. 

Bonafè (1977) i Bolòs i Vigo (2001) la indi- 
quen de diversos indrets de la Serra. Sembla que 
aquesta citació representa la primera fora d'a- 
questa àrea. L'espècie figura a Sáez i Rosselló 
(2001) amb la categoria de risc feble (LC). 


Medicago doliata Carmign. 

Mallorca: Algaida, DD9075, 24-04-2002 
(Gil i Llorens, herb. pers.), també observada a 
DD8978, DD8979, DD9177, DD9180, DD9382 i 
DD9483. Les diverses poblacions d'aquesta 
espècie observades ocupen sempre la vora de 
camins prop de conreus, principalment de cereals. 

Figura a Sáez i Rosselló (2001) com a espè- 
cie de risc feble (LC) tot i que a Mallorca només 
s'ha citat fins ara una població a la costa nord 
(Bolòs i Vigo, 1984). Vist l'ambient que ocupa 


probablement és una espècie que apareixerà a 
molts altres indrets del Pla. 


Medicago intertexta (L.) Mill. (=M. ciliaris (L.) 
Krock. ). 

Mallorca: Camí vell de Porreres (Algaida), 
DD9579, 20-04-2002 (Gil i Llorens, herb. pers.). 
A la vora d'un conreu de cereals, n'hem vist uns 
pocs exemplars. Bonafè (1979) la indica del Coll 
de Sóller i de Palma, per la qual cosa seria la pri- 
mera citació per la comarca del Pla. 

L'espècie figura a Sáez i Rosselló (2001) 
com a espècie de distribució deficientment cone- 
guda (DD). 


Medicago turbinata (L.) All. 

Mallorca: Algaida, DD9178, 21-04-2002 
(Gil i Llorens, herb. pers.). A la vora d'un conreu 
de cereals, a la sortida del poble cap a Llucmajor, 
n'hem vist uns pocs exemplars. Bonafè (1979) la 
indica de Palma, Calvià 1 els seus voltants, per la 
qual cosa seria la primera citació per la comarca 
del Pla. 


Moricandia arvensis (L.) DC. 

Mallorca: Barranc de sa Coma des Sec 
(Palma), DD6579, 13-10-1996 (Gil i Llorens, 
herb. pers.), al llit del torrent es desenvolupa una 
rica comunitat nitròfila on destaca aquesta espè- 
cie, entre Sa Ràpita i Campos, DD9661, 06- 
2000, colonitza un camp de conreu abandonat, 
Pont d'Inca (Palma), DD/580 i DD7584, 04- 
2002, ocupant el mateix ambient de la localitat 
anterior, Cala Agulla (Capdepera), ED3897, 03- 
2003, a la zona utilitzada com aparcament n'hem 
vist un redol amb una desena d'exemplars. 

Bonafè (1978) ja indica aquesta espècie de 
localitats dels voltants de Palma i de Bunyola. És 
una espècie que viu a camps més o menys rude- 
ralitzats. Així l'hem trobada a la vora de carrete- 
ra, a fons de torrents ruderalitzats i a camps de 
conreu abandonats. 

Sáez i Rosselló (2001) la indiquen com una 
espècie de distribució deficientment coneguda 
(DD), per la qual cosa aportam aquestes dades. 


Onopordum macroacanthum Schousb. 
Mallorca: Sa Ràpita (Campos), DD9558, 
06-2002. A la part alta de la urbanització es va 

desbrossar una zona per passar-hi conduccions 
d'aigua. Això va provocar que es passés d'un 
ullastrar a una vegetació de pastures més O 
menys nitròfiles, a la qual apareixen una sèrie 
d'espècies interessants com aquest card o com 
Echium asperrimum Lam. N'hem observat una 
dotzena d'exemplars repartits en 300 m lineals 
d'aquest camí que es va obrir. 

L'espècie havia estat citada de la Marina de 
Llucmajor (Bonafè, 1979) i del Puig Major (Séez 
i Vicens, 1997). Figura a Sáez i Rosselló (2001) 
com a espècie amb risc feble (LC). 


Orobanche ramosa L. subsp. mutelii (F.W. 
Schultz) Cout. 

Mallorca: entre Algaida i Pina (Algaida), 
DD9382, 20-04-2002 (Gil i Llorens, herb. pers.). 
A les brolles dels clars d'un ullastrar vàrem loca- 
litzar una població d'Orobanche ramosa amb 
exemplars de les subespècies nana (Reut.) Cout. 
i mutelii. Aquests dos tàxons es poden diferenciar 
per la mida i el color de les flors, que són més 
grosses i blanques en aquest darrer. 


Otanthus maritimus (L.) Hoffmanns. & Link 

Mallorca: Son Serra de Marina (Artà), 
ED2098, 10-07-2002 (Gil i Llorens, herb. pers.), 
un únic exemplar a les dunes, entre el borró. 

Cal destacar que durant el mes de juliol del 
2002 revisitàrem la població que citàrem a s'A- 
renal d'en Casat (Gil et al., 1996) on hem com- 
provat com de 5 exemplars reproductors (1998) 
s'ha passat a un únic exemplar madur i 8 més de 
joves. Pensam que aquesta situació obliga a 
desenvolupar de manera urgent programes de 
recuperació que permetin evitar la desaparició. 

L'espècie figura a Sáez i Rosselló (2001) 
com a espècie en perill (EN). 


Polygonum equisetiforme Sm. 

Mallorca: Torrent de Na Llebrona (Porto 
Cristo-Manacor), ED2877, 01-06-2000 (Gil i 
Llorens, herb. pers.). Ocupa unes pastures nitro- 
halòfiles presents al marge dret del torrent. El 
nombre d'exemplars és alt. Representa la segona 
citació per l'illa després de la població del Prat 
de Magalluf. L'espècie figura a Sáez i Rosselló 
(2001) com a espècie en perill (EN). 


Polygonum romanum Jacq. subsp. balearicum 
Raffaelli & L. Villar 

Mallorca: Torrent de Son Bauló (Sta. Mar- 
galida), ED1399, 10-10-2000 (Gil i Llorens, 
herb. pers.). Al llit del torrent es troba una pobla- 
ció amb un número elevat d'exemplars d'aquest 
possible endemisme, conviu amb Agrostis stolo- 
nifera L. i Achillea ageratum L. L'espècie figura 
a Sáez i Rosselló (2001) com a espècie de distri- 
bució deficientment coneguda (DD). 


Rhodalsine geniculata (Poiret) F. N. Williams. 

Mallorca: camí de cas Brau (Algaida), 
DD8979, 29-04-2002 (Gil i Llorens, herb. pers.), 
Es Carnatge (Palma), DD7477, 14-04-2000 (Gil 
i Llorens, herb. pers.), també vista al Coll d'en 
Rabassa i a Can Pastilla (DD77). Ocupa indrets 
ruderalitzats i, a vegades, una mica salins. 
Bonafè (1978) la indica dels voltants de Palma, 
S'Arenal (on efectivament l'hem localitzada) i 
Campos. Pareix ser una espècie termòfila de tal 
manera que les poblacions més abundants es 
localitzen a la zona sud de Mallorca i es va fent 
més rara cap al nord. L'espècie figura a Sáez i 
Rosselló (2001) com a espècie amb risc feble 
(LC). 


Ruta montana (L.) L. 

Mallorca: Algaida (DD8679, DD8781, 
DD8782, DD8981, DD9280, DD9382 i DD9484, 
entre el 05 i el 06-2002), Puig des Corral Fals 
(Palma), DD6888, 05-2001 (Gil i Llorens, herb. 
pers.) i Montuiri, ED07. Sempre l'hem trobada 
en ambients on les boires pareixen jugar un 
important paper compensador de la humitat, tal 
com indica l'elevada cobertura liquènica (princi- 
palment espècies del gènere Cladonia) dels llocs 
on VIU. 

Bonafè (1979) la indica de diverses locali- 
tats al voltant de Palma i a sa Pobla. 


Salsola soda L. 

Mallorca: desembocadura del torrent de 
Son Real (Sta. Margalida), ED1899, 04-10-2002 
(Gil i Llorens, herb. pers.). A les vores del torrent 
on s'acumulen les restes orgàniques arrossegades 
per l'aigua n'hem trobat algunes poblacions amb 
bastants individus. 

Bonafè (1978) la indica tant de la Badia 
d'Alcúdia com del Port d'Andratx. Les pobla- 
cions d'Alcúdia semblen ser molt irregulars, hi 
ha anys que no se'n troben. Aquest indret sembla 
ser un dels hàbitats naturals més adients i esta- 
bles per aquesta espècie. Figura a Sáez i Rosse- 
lló (2001) com a espècie en perill (EN). 


Salvia verbenaca L. subsp. horminoides (Pou- 
rret) Nyman 

Mallorca: Algaida, DD9680, 06-04-2002 
(Gil i Llorens, herb. pers.), també observada a 
DD9077, DD9282, DD9283 i DD9482. N'hem 
trobat algunes poblacions sempre prop de camps 
de conreu amb una certa humitat freàtica. Bolòs 
i Vigo (1995) la indiquen de la meitat nord de 
Mallorca. 


Stipa tenacissima L. 

Menorca: Cales Coves, EE91 i Cala en Tur- 
queta, EE72. Ocupa les pastures als clars de les 
màquies litorals del Prasio majus-Oleetum syl- 
vestris Bolòs, Molinier & Montserrat, 1970. 

Fraga (com. pers.) pensa que és una espècie 
introduida com a cultiu a l'illa i que s'ha pogut 
assilvestrar a alguns llocs. Bolòs i Vigo (2001) 
fan també una afirmació en aquest sentit. Pensam 
que, certament, el seu origen pot ser de cultiu, 
però l'espècie s'ha adaptat força bé, sobretot, a la 
zona de Cala en Turqueta, per la qual cosa creiem 
que s'ha d'incloure com a espècie naturalitzada a 
l'illa. A més, aquest tàxon té importants implica- 
cions com indicador bioclimàtic, ja que ocupa 
sempre ambients d'ombroclima semiàrid, o sec 
inferior. Aquest ombroclima fou descrit recent- 
ment (Llop, 1999) a la zona litoral del sud-oest 
de Menorca, concordant amb la distribució de les 
poblacions observades. 


Tragopogon hybridus L. 

Mallorca: ctra. Algaida-Sencelles, 
DD9084, 15-05-2002 (Gil i Llorens, herb. pers.). 
N'hem trobat una desena d'exemplars entre les 
pastures terofítiques d'un pinar a la vora de la 
carretera. És molt possible que la població pre- 
senti un nombre més elevat d'individus a les pas- 
tures dels pinars propers. Tàxon tractat com de 
distribució deficientment coneguda per Sáez 1 
Rosselló (2001). 


Bonafè (1980) la indica d'altres indrets de 
l'illa. 


Tragopogon porrifolius L. subsp. australis (Jor- 
dan) Nyman 

Mallorca: voltants del campus de la UIB 
(Palma), DD6987, 11-04-2002 (Gil i Llorens, 
herb. pers.), als camps d'ametllers de la part 
occidental del campus és relativament comú, 
Camí de Son Roig (Algaida), DD9076, 24-04- 
2002 (Gil i Llorens, herb. pers.), a les pastures de 
la vora del camí n'hi ha escassos exemplars, 
també vist a DD9678, Camí vell de Porreres 
(Algaida), DD9281, 04-2002, un nombre d'e- 
xemplars, en un camp en guaret, que no hem 
pogut comptabilitzar per la impossibilitat d'acce- 
dir, Santa Ponsa (Calvià), DD5774, 05-2003, un 
parell d'exemplars a la vora de la carretera, Santa 
Eugènia, DD8487, 04-2003, dos exemplars a la 
vora de la carretera cap a Santa Maria, S'Estan- 
yol (Llucmajor, DD9162, 04-2003, un parell 
d'exemplars a la vora de la carretera. 

Tàxon tractat com de distribució deficient- 
ment coneguda per Sáez i Rosselló (2001). Pen- 
sam que el taxon té una àrea de distribució prou 
ampla, si bé són escasses les poblacions amb un 
elevat nombre d'exemplars. El fet de que el seu 
període de floració i fructificació sigui curt, i que 
les flors tenguin un comportament vespertí-noc- 
turn-matiner, fa que sovint siguin difícils de loca- 
litzar. L'aturada de l'ús indiscriminat d'herbici- 
des a les vores de les carreteres ajudaria, sense 
dubte, a la recuperació d'aquesta 1 d'altres espè- 
cies semblants. 


Veronica hederifolia L. subsp. triloba (Opiz) 
Celak 

Mallorca: Algaida, DD9078 i DD9178, 17 i 
15-03-2002 (Gil i Llorens, herb. pers.). Bonafè 
(1980) la indica d'Inca, Port d'Andratx i Puig- 
punyent. 


** Vicia pannonica Crantz 

Mallorca: Sa Ràpita (Campos), DD9457, 
17-05-1999 (Gil i Llorens, herb. pers.). A la vora 
d'una acera de la urbanització vàrem trobar dos 
exemplars d'aquesta espècie. En anys següents 
no l'hem tornada a trobar, per la qual cosa pen- 
sam que es tracta d'una espècie adventícia. 

Vulpia myuros (L.) C.C. Gmel. 

Mallorca: Algaida: DD8979, 10-03-2002 
(Gil & Llorens, herb. pers.) i DD8681, 23-03- 
2002 (Gil & Llorens, herb. pers.). Espècie que 
figura a Sáez i Rosselló (2001) com de distribu- 
ció deficientment coneguda. Al terme d'Algaida 
apareix aquí i allà en pastures terofítiques 1, 
menys sovint, a vores de camins. Bonafè (1977) 
i Bolòs i Vigo (2001) l'indiquen de diferents 
indrets de la Serra de Tramuntana, i de les serres 
d'Artà en el segon cas, per tant, aquesta és la pri- 
mera citació per la comarca del Pla. La seva rela- 
tiva abundància i el seu hàbitat fan pensar que és 
possible trobar-ne més poblacions. 

